Spoorlyn in die weste van Pretoria kry nuwe baaidjie danksy publiek en Transnet | Phalaborwa.org
’n Uiterste verwaarloosde spoorlyn wat aan die weste van Pretoria geleë is, het gedurende die week ’n nuwe baadjie gekry. Die spoorlyn wat oor ’n groot gebied in die weste strek was vir ’n geruime tyd ’n groot probleem vir die plaaslike gemeenskap.
Volgens DA-raadslid Elma Nel was die spoorlyn ’n reuse probleem in haar wyk. Sy vertel dat vir die eerste keer was daar goeie samewerking vanaf beide Transnet en die publiek. Nel spreek haar dankbaarheid uit teenoor almal wat ’n handjie bygesit het met die opruimings werk en loof die betrokke partye vir hul bereidwilligheid om te help. Nel beklemtoon dat sy alreeds van die begin van die jaar haar bemoei het met die skoonmaak van die spoorlyn.
Volgens ’n inwoner, net bekend as Sarel, is hy verheug oor die skoonmaaksessie. Sarel vertel dat hy die afgelope 36 jaar in die gebied woon. Hy skryf die oorsaak toe aan onwettige storting wat gereeld plaasvind. Sarel vertel skertsend dat hy enkele dae te vore onwettige storters by die spoorlyn op heterdaad betrap het. Hy het self foto’s van die skuldige partye geneem en vir DA-raadslid Elma Nel aangestuur.
Nel beweer dat die betrokke spoorlyn is ’n groot probleem in die wyk omrede onwettige stortings daar plaasvind en self dwelmmiddels versprei word. Sy het egter langtermyn planne om die gebied meer vriendelik te maak deur ’n speelterrein vir kinders en fietsry-en draf roetes in te rig.
Die skoonmaaksessie by die spoorlyn het reeds Maandagoggend in volle gang begin en teen Woensdag was die betrokke partye goed op dreef.
Posted in Gemeenskap, Uncategorized, ZAR Tags: berig, gauteng, opruiming, Pretoria, publiek, skoonmaak, spoorlyn, Transnet, weste van Pretoria
« 425 on Wisteria in the Faerie Glen area – What an awesome place to stay at !!
Adverteer: Entrepreneurs en streekskantore »